**Când frământa țărâna pentru rai**

*Mihai Păcuraru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂND FRĂMÂNTA ŢĂRÂNA PENTRU RAI

E mult păcat în primul păcat,prea mult păcat,greu păcat,

nimeni nu va cântări şi nimeni nu va şti cât pământ

curat,de început,preţuim moneda de schimb,moneda

convertită în pâine şi în vin,pelin de înecat şarpele

şi piatra ce voi încerca să o fur,păzită de el,şarpele.

Privesc cum femeile,cu fustele ridicate la brâu,

frământă lutul pentru case,frământă strugurii ,şi vinul chiuie

cum făceam noi copiii când intram în peşterea din deal,

iar liliecii treziţi se încurcau în părul nostru-

atunci era totul un ţipăt, în care spaima de moarte îşi aprindea felinarul.

E mult păcat în primul păcat, şi eu cred

că Dumnezeu a scăpat o lacrimă, atunci când frământa ţărâna pentru rai.